ร้านอยู่ตรงเส้นดอนทอง จอดรถริมทางเท้า ร้านใหญ่มีหลายที่นั่ง โต๊ะเป็นไม้ทาสีวินเทจเก๋ดีค่ะ มีเมนูก๋วยเตี๋ยวเครื่องใน เย็นตาโฟ ต้มยำ ขนมจีน สั่งเป็นก๋วยเตี๋ยวกระดูกเล้งต้มยำ 70฿ เส้นเล็กลวกมาเหนียวนุ่มดี มีเกี๊ยวทอด หมูสับ ถั่วงอก ตำลึง กระดูกเล้งชิ้นใหญ่ ตุ๋นมานุ่มดีค่ะ น้ำซุปหวาน เปรี้ยวนำ ถ้าลดหวานลงหน่อยจะดีมาก ใครไม่ชอบหวานแนะนำให้สั่งแบบน้ำธรรมดานะคะ สั่งของหวานเป็นกล้วยไข่เชื่อม 25฿ เสิร์ฟมา 3 ชิ้น กล้วยไข่นิ่มหวานฉ่ำ ราดกะทิเค็มๆตัดกันดีใครชอบกล้วยนิ่มๆคงถูกใจค่ะ โดยส่วนตัวชอบกล้วยแข็งๆ